Diari Oficial de la Generalitat Valenciana


Sumari del DOGV 6450, del 01-02-2011 (2011/812)

Concurs per a la gestió indirecta del Programa d'Actuació Integrada de la Unitat d'Execució de Sòl Urbanitzable Detallat Residencial del Sector 1, de les normes subsidiàries de planejament municipal de Massalavés, homologades a la Llei Reguladora de l'Activitat Urbanística.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6450

Data del DOGV
:   01-02-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/812


Data del document
:   24-01-2011

Organisme emissor
:   Ajuntament de Massalavés

Tipus de document
:   Concurs

Descriptors 

:   * Massalavés
    * contracte administratiu

Concurs per a la gestió indirecta del Programa d'Actuació Integrada de la Unitat d'Execució de Sòl Urbanitzable Detallat Residencial del Sector 1, de les normes subsidiàries de planejament municipal de Massalavés, homologades a la Llei Reguladora de l'Activitat Urbanística. [2011/812]  
El Ple de l'Ajuntament de Massalavés, en la sessió celebrada el dia 10 de novembre de 2010, va adoptar l'acord, la part dispositiva del qual és la següent:  
«Primer  
Iniciar el procediment per a la gestió indirecta del programa d'actuació integrada corresponent al sector 1 de les normes subsidiàries de planejament municipal.  
Segon  
Seran aplicables les bases generals per a l'adjudicació de programes d'actuació integrada contingudes en l'annex II del Reglament d'Ordenació i Gestió Territorial i Urbanística, aprovat pel Decret 67/2006, de 12 de maig, del Consell.  
Tercer  
Aprovar les bases particulars reguladores del concurs per a la gestió indirecta del programa d'actuació integrada corresponent al sector 1de sòl urbanitzable residencial, de les normes subsidiàries de planejament municipal de Massalavés.   
Quart  
Ordenar la publicació del corresponent anunci de concurs, que s'inserirà al tauler d'anuncis de l'Ajuntament, en el Diari Oficial de la Unió Europea i en el Diari Oficial de la Comunitat Valenciana».  
A) Entitat adjudicadora  
Ajuntament de Massalavés. Carrer de València, núm. 12. Massalavés, CP 46171.  
Telèfons: 344 265 387 - 910 182 693. Fax: 072 477 419. C/e: .  
Web: .  
B) Bases generals i particulars  
B.1. Seran aplicables les bases generals per a l'adjudicació de programes d'actuació integrada contingudes en l'annex II del Reglament d'Ordenació i Gestió Territorial i Urbanística, aprovat pel Decret 67/2006, de 12 de maig, del Consell.  
B.2. Bases particulars reguladores del concurs per a la gestió indirecta del Programa d'Actuació Integrada de la Unitat d'Execució de Sòl Urbanitzable Detallat Residencial Sector 1, de les normes subsidiàries de planejament municipal de Massalavés, publicades en la pagina web: i en el Diari Oficial de la Comunitat Valenciana número 6440, de data 18 de gener de 2011.  
C) Lloc, termini i idioma en què hauran de presentar-se les proposicions  
Lloc i termini: les proposicions es presentaran al Registre de Licitacions (secretària de l'Ajuntament de Massalavés), siti al carrer de València, número 12, CP 46246 Massalavés, en mà, de les 09.00 a les 14.00 hores, en un termini de tres mesos a partir de la data d'enviament de l'anunci de concurs al Diari Oficial de la Unió Europea.  
En cas que el termini de presentació de proposicions finalitzara en dissabte o dia inhàbil s'entendrà prorrogat el termini fins al primer dia hàbil següent.  
També podran presentar-se proposicions per correu, i en este cas l'interessat haurà de justificar la data d'imposició de l'enviament a l'oficina de Correus i anunciar a l'òrgan de contractació la remissió de l'oferta per mitjà de tèlex, fax o telegrama en el mateix dia. Sense la concurrència d'ambdós requisits no serà admesa la proposició si és rebuda per l'òrgan de contractació després de la data de terminació del termini. Transcorreguts, no obstant això, 10 dies naturals següents a la indicada data sense haver-se rebut la proposició esta no serà admesa en cap cas.  
Idioma: castellà o valencià.  
D) Documentació acreditativa solvències  
La fixada en les bases 14 i 15 de les particulars.   
La justificació de la solvència econòmica i financera de l'urbanitzador s'acreditarà per un o alguns dels mitjans establits en l'article 122 de la LUV (Llei Urbanística Valenciana).  
L'acreditació de la solvència tècnica i professional de l'urbanitzador s'acreditarà per un o més dels mitjans assenyalats en l'article 123 de la LUV.  
E) Documentació a presentar per concursants  
La determinada en la base 17 de les particulars.   
1. Documentació a presentar pels licitadors:  
Tots els sobres, a més de la lletra que els corresponga, hauran d'estar segellats i firmats, indicant el nom i cognoms o raó social del proponent i portar inscrita la llegenda següent: «Proposició per a prendre part en el concurs convocat per l'Ajuntament de Massalavés, per a la selecció i adjudicació del PAI de la UE Sector 1 del Sòl Urbanitzable Detallat Residencial de les NNSS».  
Sobre C), amb el títol «Documentació administrativa», que es presentarà tancat i contindrà la documentació que acredite la personalitat jurídica, la capacitat d'obrar, la representació, la solvència econòmica i financera, tècnica i professional del concursant, en els termes dels articles 122 i 123 de la LUV, així com els assenyalats en les lletres c), d), e) i f) de l'article 133 i 134.1 de la LUV.  
La capacitat d'obrar dels empresaris que foren persones jurídiques s'acreditarà per mitjà d'escriptures de constitució i de modificació, si és el cas, inscrites al Registre Mercantil, quan este requisit fora exigible d'acord amb la legislació mercantil que li siga aplicable. Si no ho fóra, l'acreditació de la capacitat d'obrar es realitzarà per mitjà de l'escriptura o document de constitució, estatuts o acte fundacional, en què consten les normes per les quals es regula la seua activitat, inscrits, si és el cas, al corresponent registre oficial.  
Haurà d'aportar-se poder suficient a este efecte a favor de les persones que compareguen o firmen proposicions en nom d'un altre. Si el licitador fora persona jurídica este poder haurà de figurar inscrit al Registre Mercantil. Si es tracta d'un poder per a acte concret no és necessària la inscripció al Registre Mercantil, d'acord amb l'article 94.5 del Reglament del Registre Mercantil.  
La capacitat d'obrar de les empreses no espanyoles d'estats membres de la Comunitat Europea o signataris de l'acord sobre l'espai econòmic europeu s'acreditarà per mitjà de la inscripció als registres o presentació dels certificats que s'indiquen en l'annex I del Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques. Els altres empresaris estrangers hauran d'acreditar la seua capacitat d'obrar amb un informe de la Missió Diplomàtica Permanent d'Espanya, a l'estat corresponent o de l'oficina consular en l'àmbit territorial de la qual radique el domicili de l'empresa. En estos supòsits, a més, haurà d'acompanyar-se d'un informe de la Missió Diplomàtica Permanent d'Espanya o de la Secretaria General de Comerç Exterior del Ministeri d'Economia, sobre la condició d'estat signatari de l'acord sobre contractació pública de l'Organització Mundial del Comerç.  
En el supòsit de concórrer un empresari individual acompanyarà el document nacional d'identitat i, si és el cas, l'escriptura d'apoderament degudament legalitzada, o les seues fotocòpies degudament autenticades.  
La prova de no estar incursos en les prohibicions de l'article 49 de la LCSP podrà fer-se per qualsevol dels mitjans assenyalats en l'article 50 de la LCSP.  
Es presentarà també una declaració responsable de no incórrer en cap supòsit d'incompatibilitat especial previst en l'article 121 de la LUV i 310.3 del ROGTU (Reglament d'Ordenació i Gestió Territorial i Urbanística).  
Les propostes que es retiren amb anterioritat al transcurs del termini de què disposa l'Ajuntament per a l'adjudicació del programa d'actuació, sense que esta s'haja resolt, no tindran dret a la devolució de la garantia provisional. La renúncia de l'adjudicatari a la formalització del contracte per al desplegament i execució del programa comportarà la pèrdua de la garantia provisional.  
Els documents podran presentar-se originals o per mitjà de còpies d'estos documents que tinguen caràcter d'autèntiques, d'acord amb la legislació vigent.  
Sobre A), amb el títol «Alternativa tècnica», que es presentarà obert i contindrà l'alternativa tècnica amb la documentació assenyalada en l'article 126 de la LUV, tenint en compte el que disposen els articles 307 i 308 del ROGTU. Es presentarà en suport paper, i addicionalment, en suport informàtic susceptible de lectura i una còpia per a tractament de la documentació gràfica amb aplicació Autocad (versió actual) i de documentació numèrica i alfanumèrica amb aplicacions Word i Excel.  
Sobre B), amb el títol «Proposició juridicoeconòmica», que es presentarà tancat i inclourà la proposició juridicoeconòmica amb el contingut indicat en l'article 127 de la LUV i 302 del ROGTU, tenint en compte el que disposen els articles 303 a 306 del ROGTU. Es presentarà en suport paper, i addicionalment, en suport informàtic susceptible de lectura i una còpia per al seu tractament amb aplicació Word.  
2. Documentació susceptible de valoració per a l'adjudicació del programa:  
L'assenyalada en les lletres e), f), g) i h) de l'article 126 i article 127.1.b, 2.e i f) de la LUV.  
3. És obligació del concursant sotmetre la documentació a què fa referència l'article 134 a informació pública pel termini d'un mes, en la forma i amb els requisits assenyalats en este precepte.  
F) Variants  
No s'admeten variants.  
G) Criteris objectius adjudicació del programa  
Els establits en la base 21 de les particulars.  
Els criteris per a l'adjudicació de la condició d'urbanitzador seran els següents:   
  
  
S'establix una importància semblant entre la proposició juridicoeconòmica en relació amb l'alternativa tècnica, i se li dóna un 55% a la segona i un 45% a la primera atés que no cal planificar l'actuació ni ordenar novament el sòl del seu àmbit, així com la seua no excessiva complexitat, en compliment de la previsió establida en l'art. 312.3 del ROGTU. La resta de circumstàncies valorables d'esta s'ajusten a les regles de ponderació establides en la LUV i en el ROGTU.  
Quant a la proposició juridicoeconòmica i la seua valoració, s'han tingut en compte les regles de ponderació de la LUV i el ROGTU, i s'ha assignat un major pes específic a la menor proporció d'aprofitament vinculat a la retribució de l'urbanitzador, menor coeficient de canvi a favor del propietari, en relació amb la resta de condicions i a les menors càrregues d'urbanització.  
De conformitat amb el que establix l'article 286.1.k del ROGTU, l'alternativa tècnica haurà de superar una puntuació mínima del 30% per a poder ser valorada i la proposició juridicoeconòmica haurà de superar una puntuació mínima del 35% per a poder ser valorada.  
L'adjudicació del programa es realitzarà a favor de la proposició més avantatjosa, d'acord amb els criteris anteriorment especificats.  
Al seleccionar l'alternativa tècnica i aprovar la proposició juridicoeconòmica l'Ajuntament podrà imposar aquelles modificacions derivades directament de causes imprevistes o no previstes en les bases particulars per motius d'interés general.   
A) Garantia provisional:  
L'assenyalada en la base 16.1 de les particulars.  
L'estimació de les càrregues del programa d'actuació integrada és d'1.001.506,00 euros (IVA no inclòs), quantitat que tindrà caràcter de preu de licitació màxim i servirà per al càlcul de l'import de la garantia provisional.  
La garantia provisional establida per l'article 140.1 de la LUV en el 3% del preu de licitació fa una suma de 30.045,18 euros. I regix el que establix la base 7 de les bases generals contingudes en l'annex II del ROGTU.  
B) Garantia definitiva:  
La determinada en la base 16.4 de les particulars.  
Amb anterioritat a la formalització del contracte l'adjudicatari del programa d'actuació integrada i de la condició d'urbanitzador haurà de constituir davant de l'Ajuntament la garantia definitiva, per l'import del 10% del valor de les càrregues d'urbanització, i que s'acreditarà per qualsevol de les formes previstes per a la garantia provisional en la base 10 de les generals, d'acord amb l'article 140 de la LUV.  
Supletòriament, en qualsevol de les formes i regulació previstes en els articles 86 i següents del LCSP i, en el seu desenrotllament, en el que preveu el llibre I, títol, capítol II, articles 55 a 65, del Reial Decret 1.098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques.  
La garantia provisional aportada per qui resulte adjudicatari del programa s'aplicarà a completar la garantia definitiva, que serà minorada en l'import ja assegurat per la garantia provisional.  
Transcorregut el termini de 12 mesos des que s'entenguen rebudes les obres d'urbanització, de conformitat amb allò que s'ha previst en estes bases, procedirà la devolució de la garantia definitiva.  
C) Termini per a presentació proposicions:  
Les proposicions podran presentar-se fins a les 14.00 hores del dia 26 d'abril de 2011.  
D) Es fa constar que amb data 24 de gener del 2011, s'ha enviat l'anunci de concurs al Diari Oficial de la Unió Europea.  
E) Model de proposició a presentar pels interessats:  
El model de proposició és l'establit en l'annex de les bases particulars.  
(Nom i cognoms) ..., amb DNI número ..., domiciliat a ..., codi postal ..., carrer ..., núm. ..., província ..., país ..., teléfono ..., fax ..., c/e ..., major d'edat, en plena possessió de la seua capacitat jurídica i d'obrar, en nom propi (o actuant en representació de la mercantil ..., CIF núm. ... i domicili social a ..., codi postal ..., carrer ..., núm. ..., província ..., país ..., telèfon ..., fax ..., c/e ...), segons acredite amb la presentació d ...  
EXPOSA:  
Que atés que m'he assabentat de les bases generals i particulars que han de regir el «Concurs públic per a la gestió indirecta de l'actuació integrada del sector residencial núm. 1 del municipi de Massalavés», i que accepte íntegrament el seu contingut, em compromet (en nom propi o de l'empresa) a assumir la gestió indirecta de l'actuació integrada, sobre la base de la proposició que s'hi acompanya, que es presenta en tres sobres, corresponent cada un d'aquests a:  
Sobre A: alternativa tècnica, sobre obert.  
Sobre B: proposició juridicoeconòmica, en sobre tancat.  
Sobre C: documentació, en sobre tancat.  
Cosa que firme. ..., ... d ... de 2011.  
Sgt.: ...  
Massalavés, 24 de gener de 2011.- El secretari: Francisco A. Murillo Ballester.